Privremena prometna signalizacija zbog zatvaranja Remetinečkog rotora

Prema informaciji Zagrebačkih cesta, od nedjelje, 16. prosinca zbog radova obustavlja se promet na Remetinečkom rotoru na ulasku u grad Zagreb, te se uspostavlja privremena prometna signalizacija po njegovom sjeverozapadnom i sjeveroistočnom dijelu. Želimo naglasiti da je iznimno važno zbog značaja Remetinečkog rotora po kojem dnevno prođe oko 100 tisuća vozila, dobro se informirati prije kretanja u tom smjeru, a ukoliko je moguće izbjeći ga u vrijeme jutarnjih i poslijepodnevnih špica, od 7:00 – 9:00, te od 15:00 – 17:00 sati.

Kako bi se smanjile gužve i olakšalo prometovanje jednim od najznačajnijih rotora u Zagrebu, izgrađene su nove prometnice, te je postavljena privremena signalizacija. Na području obilaznih pravaca promet će biti dopušten vozilima do 5t ukupne mase i visine do 3,50m te autobusima javnog gradskog prijevoza ZET-a.

TRANZITNI PROMET

U smjeru sjevera vozit će se na sljedeći način:

IZ SMJERA ČVORA LUČKO – vozila će skrenuti lijevo, prebaciti se na istočni kolnik i dalje redovito prometovati do raskrižja sa Selskom cestom; IZ SMJERA NOVOG ZAGREBA – dolaskom po Aveniji Dubrovnik, vozila se uključuju na privremenu prometnicu prema Jadranskom mostu i dalje prema Selskoj cesti.

HAK Interaktivna karta

U smjeru istoka vozit će se na sljedeći način:

IZ SMJERA ČVORA LUČKO – vozila nastavljaju ravno i privremenoj prometnici ulaze na južni kolnik Avenije Dubrovnik i redovito prometovati do raskrižja s ulicom Radoslava Cimermana; IZ SMJERA SELSKE I SAVSKE CESTE - preko semaforiziranog spoja vozila se prebacuju na istočni kolnik i po privremenoj prometnici ulaze na južni kolnik Avenije Dubrovnik i redovito prometovati do raskrižja s ulicom Radoslava Cimermana.

HAK Interaktivna karta

U smjeru zapada vozit će se na sljedeći način:

IZ SMJERA NOVOG ZAGREBA – od Avenije Dubrovnik po privremenoj prometnici vozila voze ispod Jadranskog mosta sve do raskrižja Jadranska avenija – Vice Vukova gdje mogu skrenuti desno na Jadransku aveniju ili nastaviti ravno po Ulici Vice Vukova; IZ SMJERA SELSKE I SAVSKE CESTE (prema čvoru Lučko) – vozila nastavljaju ravno, skreću desno i preko privremene prometnice dolaze do raskrižja Jadranska avenija – Vice Vukova gdje mogu skrenuti desno na Jadransku aveniju ili nastaviti ravno po Ulici Vice Vukova.

HAK Interaktivna karta

LOKALNI PROMET

Naselje Kajzerica:

Zatvaraju se dvije prometnice – istočni priključak na Jadranski most kod Zrinjevca i križanje Remetinečka cesta – Riječka ulica; Pristupna točka: križanje Cimermanova – Antalova – Bencekovićeva.

Naselje Trnsko:

Zatvara se priključak s Nehruovog trga na Aveniju Dubrovnik; Pristupne točke: križanje Avenija Dubrovnik – Cimermanova – Trnsko i priključak iz ulice Trnsko.

Naselje Trokut:

Pristupne točke: Na sjeveru: južni kolnik Avenije Dubrovnik preko Nehruovog trga Na jugu: Hermanova ulica – Perjasička ulica – Utinjska ulica – Savski gaj XIII – Remetinečka cesta.

Naselje Savski gaj:

Zatvara se Prekratova ulica prema Aveniji Dubrovnik Pristupne točke: Nehruov trg – Avenija Dubrovnik ili križanje Remetinečka cesta – Savski gaj XIII U naselju će biti zabranjen promet teretnim vozilima po Prekratovoj cesti i Nehruovim trgom

HAK Interaktivna karta

ULAZ U GRAD IZ OKOLICE ZAGREBA

Budući da se u Zagreb iz smjera Rijeke i Splita najčešće ulazi upravo na Remetinečkom rotoru, kako biste izbjegli veće gužve, savjetujemo se korištenje drugih čvorova kako je prikazano na karti. Vozilima višim od 3,50m i ukupne mase veće od 5t bit će zabranjen promet privremenim prometnicama oko rotora te će biti usmjereni znakovima na Zagrebačkoj obilaznici (A3) na pojedine, alternativne pravce. Znakovi zabrane i preporučenog obilaska bit će postavljeni i na ključnim raskrižjima u blizini zone radova.

HAK Interaktivna karta

Sretan i siguran put želi Vam Hrvatski autoklub